- Jó reggelt! Találkozót beszéltünk meg? - Nem, de ez nem várhat.
Úgy véljük, megoldottuk az ügyet.
Nagyszerű!
Tegnap este a birtokunkba jutott egy Aurora Projekt nevű fájl.
Ez Brad Vinick titkos terve a Wheeler Főiskola átalakítására.
Bezárt bölcsészképzések, kirúgott oktatók, lerombolt történelmi épületek.
Egy ember van a Wheelerön, aki tudhatott erről,
és érdekében állhatott megakadályozni.
És ő nem mást, mint…
te. Jack Berenger.
Mi? Hogy mondod?
Ugyan már!
Ő ütötte nyélbe a dolgot. Mi oka lenne szabotálni?
Mi sem értettük, amíg el nem olvastuk a fájlt.
Úgy gondoljuk, hogy miután Vinickkel kezet ráztatok az adományra…
ÖT HÓNAPPAL KORÁBBAN
…biztosan beavatott a tervébe.
Ez a hely lesz a hatékonyság mintapéldája, üzleti vezetőket, újítókat fog kitermelni.
De ettől függetlenül lesznek zenei, színművészeti és irodalmi képzések is?
Az a sok badarság már történelem. És a történelem is.
Van még pezsgő?
Megijedtél, mert arra akartad felhasználni ezt az adományt,
hogy munkát szerezz a texasi Rycliffe Egyetemen.
Több megbeszélésen is jártál ott,
hogy felvágj nekik azzal, milyen jó üzletet kötöttél a Wheelerön.
De tudtad, a Wheeler oktatói fellázadnak, ha tudomást szereznek az Auroráról.
És senki nem venne fel olyan vezetőt, akit úgy űztek el az előző munkahelyéről.
Időt kellett nyerned,
hogy megszerezd az állást és le tudj lépni, mielőtt kitör a botrány.
Ezért létrehoztál egy álprofilt,
fenyegető e-mailt küldtél magadnak, majd elloptad a saját laptopodat.
Megtévesztő akció volt, hogy te tűnj áldozatnak.
Minket azért béreltél fel „nyomozni”, hogy hátráltasd Vinicket.
De a terved nem vált be.
A partin Vinick biztosan elmondta neked,
hogy teljes gőzzel halad előre és beszélni fog az adományról.
Ekkor ismét pánikba estél, a kukába dobtad a portrét,
és a Vinicktől kapott szivart használva
késleltetted az égést, hogy a színpadon elmondhasd a beszédedet.
Tökéletes alibi.
Ez őrültség.
Ez szemenszedett hazugság.
Kivéve a rycliffe-es dolgot, az igaz. Hogy jöttél rá?
Elég sokat voltál Dallasban.
És a felhők felett jártál Vinick évfolyam-találkozóján.
Gondoltam, megkaptad az állást.
Igen. Elfogadtam egy jobban fizető állást a Rycliffe-en.
És igen, tudtam,
hogy Vinicknek szokatlan tervei vannak a Wheeler átalakítására.
De esküszöm, a zsaroláshoz és a portréhoz semmi közöm nem volt.
És miért szivárogtatnám ki a saját személyes adataimat az iskolaújságnak?
Figyelemelterelésből. Rajtad kívül senki sem tudott Vinick tervéről.
Nem, ez nem igaz.
Jack egy nyúlszívű, önző pojáca,
de egyedül nem lett volna képes erre.
Nem elég okos hozzá.
Köszönöm!
Tudom, hogy nem ő tette.
Mert…
én voltam.
BEÉPÍTETT ÖREGÚR
- Elvesztettem a fonalat. - Ez nem lep meg.
Egyébként leesett az állam.
Egész idő alatt azt hittem, hogy te csak egy középszerű tanár vagy,
pedig a valóság az, hogy középszerű nyomozó.
De honnan tudtál az Aurora Projektről?
Tudtam, hogy hamarosan nyélbe ütik az üzletet, ezért idejöttem,
hogy egyezkedjek Berengerrel és pénzt kérjek a tanszékem számára.
Kint várakoztam a Holly irodájába vezető folyosón.
Rá sem fogsz ismerni az iskolára.
Ekkor hallottam meg, hogy Vinick mit tervez a Wheelerrel.
Miután elmentek, kutatni kezdtem valamilyen bizonyíték után.
Mivel egyet sem találtam, elloptam a laptopot,
létrehoztam a Wheeler Őrzőjét, és elküldtem a fenyegetést.
Reméltem, hogy ez elég lesz ahhoz,
hogy Holly és Jack örökre búcsút intsen Vinicknek, de nem lett elég.
Ezért írtam egy még baljósabb üzenetet, elloptam a portrét,
aztán alágyújtottam Vinick szivarjával,
így volt időm elmenekülni.
- Legalább egy dolgot eltaláltam. - Igen. Szép munka.
Néha vak tyúk is talál szemet.
Nem tudom elhinni, hogy ilyet teszel.
Pedig megtettem, Holly.
És be is tudom bizonyítani.
Berenger rektor laptopja.
És a töltőtoll, amivel a fenyegetést írtam meg.
Ha alaposan szemügyre veszed,
látni fogod, hogy jellegzetes a bevágás a hegyén.
Holly! Előbb-utóbb úgyis rájöttek volna az igazságra,
és a pályafutásom így is, úgy is véget ért volna.
És most, hogy bevallottam a bűneimet,
felmondok a Wheeler Főiskolán.
Azonnali hatállyal.
KIDERÜLT VINICK TERVE
Hogyan szerezték meg az Aurorát?
Az lényegtelen.
Félrevezetett minket és a vezetőséget,
ezért nem fogadják el az adományát.
Arra semmi szükség. Visszavonom.
- Jól van. - Meg akartam menteni ezt az iskolát.
Az Aurora Projekt milliárdosokat képzett volna ki,
akik óriásit kaszálnak az üzleti és techvilágban.
Az lehet, de már sok ilyen iskola van.
A Wheelernek más a küldetése és a célközönsége.
Mi itt a közösséget és a tudást tartjuk értékesnek.
„Közösség, tudás! Okosak vagyunk, és csórók!”
Olyan szánalmasak!
Ilyen pocsék egy hetet!
Először a nejem válni akar, most meg ez.
- Hát ezt nagyon sajnálom. - Köszönöm.
Meg akar kopasztani.
Havi 200 ezret kér, és meg is fogja kapni,
mert terhes, és a férfigyűlölők az urak.
Ez kész rémálom.
Igaz, Kelseigh dögös, de 40 milliót nem ér.
Csak kíváncsiságból. Ki ér 40 milliót?
Kaia Gerber, Sydney Sweeney, Elle Macpherson 1988-ból,
és Vanna White, de csak hátulról.
Miért én vagyok az egyetlen jó ember ezen a világon?
Hát, mindketten fogadjátok a Wheeler Főiskola őszinte háláját,
mert ez a legtöbb, amit fizetségként nyújtani tudunk.
Az iskola fennmarad az adomány nélkül?
Fogalmam sincs.
De ha be is zárunk, a saját feltételeink szerint tesszük.
Nincs valamelyikőtöknek egy gazdag, beteg nagynénje?
Egy próbát megért.
Izgalmas ügyre vágytál. Megkaptad, és meg is oldottad.
Mi a baj?
A tettes beismerő vallomást tett.
Nem én oldottam meg az ügyet.
Istenem! Nem, ez hülyeség.
A győzelem a lényeg.
Örülj neki!
Jól van. Igazad van.
Elképesztő vagyok.
Holnap ráér a papírmunka, ugye?
El kell mennem anyához.
Szakítottak Apollóval, szóval elköltözik.
- Azért, mert segített nekünk? - Nem. Már érett egy ideje.
Apollo pár hete azzal állt elő, hogy gyereket akar,
de anya mondta, hogy ő már 67 éves.
Erre mi volt a válasz? „A kor csak egy szám.”
Erre anya: „Ebben az esetben nem.”
- Igen, talán így lesz a legjobb. - Igen.
Máris hiányzik a suli?
Nagyon.
Tudod, én örülök, hogy elmész.
Nekem itt dolgoznom kell,
de eltereled a figyelmem abban a jól szabott öltönyödben.
Hallottál Benről?
Bevallom, nem igazán lepődtem meg.
De hősként fogunk emlékezni rá.
- Elmegyünk vacsorázni? - Holnap is jó lenne?
Ma műtik Calbertöt.
Ott kell lennem, hogy támogassam.
Hé! Ébresztő!
- Hány óra van? - Délelőtt tíz.
Többet aludtál, mint én, pedig engem elaltattak.
C.J. már el is ment. Üdvözletét küldi.
Ha meggyógyultam, tavasszal elmegyünk egy baseballmeccsre.
Örülök, hogy belementem a műtétbe.
Nem teszek szemrehányást, hogy „megmondtam”, nem vagyok kicsinyes.
Azt hittem, Monát is elhozod. Mi van veletek?
Jól elvagyunk, bár épp ismeretlen vizekre evezünk.
Nem fogunk mindennap találkozni.
Szóval szerintem megfőzöm neki a híres csirke piccatámat,
és meghívom egy hétvégi kiruccanásra.
Ez remek ötlet. Vágj is bele!
Nem, nem hagylak itt egyedül.
Jól vagyok. Tűnés!
Miért akarsz ennyire megszabadulni tőlem?
Zavarok?
Egy cseppet sem.
Joy, bemutatom a barátomat, Charlest.
Épp menni készült.
Örvendek, Joy.
Nem értem, mit eszel Calbertön, de amúgy bájos vagy.
Én is örvendek.
Meghívtam Calbertöt vacsorázni,
és így akart kibújni alóla, de nem ráz le ilyen könnyen!
Ez az első randink.
Nem annyira romantikus, mint reméltem.
Ezzel nem értek egyet.
Már az ágyban vársz rám, félig pucéran.
Ez negyedik randis téma!
Én majd vigyázok rá.
Abban biztos vagyok.
Még soha nem ettem ilyen finom csirkét.
Pedig 1970-ben a Lavender Highway a keleti parton turnézott Santanával,
és ő zseniális szakács.
Figyelj!
Kérdezni akarok valamit.
Mi lenne, ha kalandoznánk egy kicsit?
Utazzunk el a hétvégére!
Elmehetnénk Carmelbe, vagy ha nagyobb kalandra vágyunk, Montereybe.
Jobb ötletem van.
Egy évre Horvátországba költözünk.
Kire utalsz?
Ránk? Te és én?
Igen! Zágrábba utazom, hogy arról tanítsak,
milyen hatással volt a szláv zene a kaliforniai népzenére.
Az oktató az utolsó pillanatban lemondta, ezért engem kértek fel,
és igent mondtam.
Egy hét múlva indulok.
És azt akarod, hogy veled menjek?
Hogy hagyjak itt csapot-papot és költözzek Horvátországba?
De engem ideköt Emily. Meg az unokáim, a munkám Julie-val.
Mindketten milliónyi kifogást tudnánk felhozni a dolog ellen,
de az élet rövid.
Montereyben már mindketten voltunk.
De jártál már Horvátországban?
- Nem. - Hát én sem.
Édesem, már több nyár van mögöttünk, mint előttünk,
és ezen nyarak közül a lehető legtöbbet
kalandozással akarom tölteni.
Nem bánom.
Menjünk Horvátországba!
Feladom! Nem megy ez nekem.
Az ilyesmit Apollo csinálta.
Menni fog, nincs rá szükségünk.
Valójában sosem volt szükségem rá,
de kedves férfi, és mindig meghallgatott.
Indulni akart egy kutyakiállításon.
Nem igaz. Elmentünk egy kutyakiállításra.
És csak tudni akarta, hogy gyorsabb-e egy boston terriernél.
De nem indulhatott, le is tartóztatták.
- Oké. Tényleg bogaras volt. - Az.
De ahogy öregszem, egyre jobban örülök a társaságnak.
Csak 20 percnyire lakom.
Már itt vagyok én.
Tudom.
- Oké, láss hozzá! - Nem, ez értelmezhetetlen.
Ne csináld!
Remek. Később beszélünk.
Rendben. Szia!
Most beszéltem Hollyval,
és ha akarom, az enyém a munka.
Ez nagyszerű!
El sem tudom hinni, hogy ez milyen jól jött ki.
Nem teljes munkaidős állás, de amúgy sem olyat kerestem.
Ráadásul ingyen tanulhatok, szóval nagyon jól járok.
Pár hét múlva pénzt kalapozok a Wheelernek,
aztán pár év múlva megkapom a mesterdiplomámat szociális munkából.
Pszichológus leszek!
Nagy változások várnak.
Mindkettőnkre.
Hát igen. Elég vakmerő döntést hoztál.
Bizony.
Tényleg azt.
- Apa. - Igen?
Tényleg ilyen messze akarsz menni?
Monával akarok lenni.
Ez nem válasz a kérdésemre.
Én értem, Mona nagyszerű nő.
Elhiteti az emberrel, hogy bármi lehetséges.
Igazi őserő lakozik benne.
Nem ismerek hozzá hasonló nőt.
És nem akarom elveszíteni.
De Zágrábba sem akarok menni.
Tudom.
Már Santa Fében sem bírtad megszokni az időeltolódást.
Egy kapcsolat nem működhet, ha kétségbeesésből hozunk döntéseket.
Beszélned kell vele.
Igen, tudom.
Köszönöm.
Szóval…
Így gondolom.
Tehetek bármit, hogy meggondold magad?
Szerintem nem.
Megértem, hogy te miért vágysz erre.
Imádom, hogy olyan ember vagy,
aki gondolkodás nélkül fejest ugrik az ilyesmibe.
De én az elmúlt néhány évet azzal töltöttem, hogy felépítsem ezt a…
ezt az új életet. És tetszik ez az élet.
Nem akarom eldobni.
Akkor…
ennyi volt.
Hűha!
Tudod, mikor dobtak utoljára?
A ’70-es években.
Már el is felejtettem, milyen érzés. Nagyon nem tetszik.
Oké. Ne fecséreljük az időt a mélabús szakításra!
Emeljük ezt az ír kávét, és igyunk…
az egykori szerelmünkre,
és a mostani barátságunkra.
„Jöjjön bármi, ő vad marad, féktelen és szabad.”
James Joyce, a legnagyobb ír író.
„Ha érzed, hogy el kell engedned,
mert a buli már nem olyan, mint rég volt.
Habár biztos megsebzi lelked, hagyd, hogy elégjen.”
Usher, a legdögösebb amerikai férfi.
Már egyáltalán nem is fáj?
Estére egy kicsit még megfájdul,
de összességében ez egy csoda.
Joy azt mondta, ha vége a gyógytornának, elutazunk Costa Ricára.
Le akar csúszni egy dórtkötélpályán.
Mondtam, én megvárom a földön, mert az embernek ott a helye.
Örülök, hogy jól vagy.
Tudom, hogy már mondtam, de…
köszönöm, hogy rábeszéltél a műtétre.
A következő bevetéseden találnod kell egy barátnőt.
Egy okos és vidám teremtést, hogy négyesben randizhassunk.
Majd egyszer talán.
Még Mona hatása alatt vagyok.
Hiányzik neked.
Nagyon.
De tudom, hogy minket nem egymásnak szánt a sors.
Teljesen eltérő az életfilozófiánk.
Én körülnézek, mielőtt átmegyek a zebrán.
Ő cigánykerekezve ugrik ki az autók közé.
Hamarosan újra készen állsz randizni.
Addig is lehetsz nálunk a pótkerék.
Kinyithatnál egy tonhalkonzervet,
betehetnéd a szellőzőjébe, aztán elhúzhatnál onnan.
Ezt megtehetném.
Igen.
Kezd meglágyulni a szíved, Mars.
Ez jó kis rész volt.
Igen. Tök jó ez a sorozat.
Még mindig kritizálod a módszereit?
Túl nagy a fényképezője. Olyan feltűnő!
A lány, aki Veronicát játssza, nagyon megnyerő. Másban is szerepelt?
Nem tudom, nem néztem sorozatot 25 éve.
Ha ezzel végeztünk, Megan azt mondta, hogy nézzük meg a…
Haverokat.
- A Jóbarátokat? - Igen, azt.
Rendben.
El kell mennem.
Lesz az az izém Charlesszal.
Jövő héten jössz?
- Igen. - Szuper.
Az ügyfél szerint pontban hétkor ott lesz a férje.
Nyugi, még ráérünk! Csak hozom az aktát.
Meglepetés!
Mi az ördög…
Charles Nieuwendyk!
A Kalifornia állam által rám ruházott hatalomnál fogva,
hivatalosan is…
MAGÁNNYOMOZÓ
…magánnyomozó vagy.
Tegnap összegyűlt az engedélyhez szükséges óraszámod. Gratulálok!
- Éljen! - Éljen!
Köszönöm.
Mielőtt elkezdtem itt dolgozni, rengeteget voltam egyedül.
Sokkal színesebb lett az életem, amikor nyitottam,
és megismertem olyanokat, akik fontosak lettek nekem.
Szóval köszönöm.
Éljen!
GRATULÁLUNK, CHARLES!
Oké. Melyik a jobb?
„Charles Nieuwendyk vagyok, magánnyomozó.”
Vagy…
„Charles Nieuwendyk vagyok. Magánnyomozó.”
Az első. Szünet nélkül jobb.
- Igen? - Megőrültél?
A jelvényvillantással hatásosabb.
Azt hiszed, ő simán Charles Nieuwendyk. Aztán bumm!
Igen, igaza van. Sztornó, a második jobb.
Jól van, akkor így fogom csinálni.
„Charles Nieuwendyk vagyok. Magánnyomozó.”
Menő.
Kösz, hogy eljöttél.
Nincs mit.
De miért hívtál meg?
Mert Charles örül, hogy itt vagy.
És…
Azért, mert bocsánatot szeretnék kérni.
Hálaadáskor biztos feltűnt,
hogy nem foglalkoztam az elfojtott érzelmi gondjaimmal.
Azt hittem, ura vagyok az érzéseimnek,
de, bármilyen meglepő, nem voltam.
Ezért érzéketlen voltam és bántottam másokat.
- És fura voltál. - És fura.
Igen. De egyre jobban vagyok.
Sok vele a munka, de jobban vagyok, és…
Nagyon sajnálom.
Megbocsátok.
Örülök, hogy kibékültél anyukáddal.
Ironikus módon igazad volt.
Tényleg volt hátsó szándékom azzal, hogy felbéreltelek.
Azért tettem, hogy több időt tölthessek veled.
- Tényleg? - Nem is tudom.
Amikor a Pacific View-s eset után bejöttél a kávézóba,
szépeket mondtál rólam, és azt hittem…
hogy megvan köztünk a kémia.
Tehát jobban félreértettem a helyzetet, mint eleinte hittem.
Hát, kösz, hogy eljöttél.
Ez komoly?
Csak viccelek.
Valamikor iszunk egyet?
- Igen. - Jó.
- Megmondtam. - Oké.
SOSEM VAGY TÚL ÖREG AHHOZ, HOGY ÚJ KALANDOT KERESS
- Hiányzik ez a hely. - Beférkőzik a szívedbe, igaz?
Igen, ahogy mondod.
- Hogy megy a tanulás? - Totál kikészülök tőle.
Joel egy angyal.
Heti háromszor későn érek haza, így sok házimunka a fiúkra marad.
És ahogy Jace próbál bepakolni a mosogatógépbe,
az leköröz minden vígjátékot.
- De örülsz, hogy elvállaltad a munkát? - Igen, nagyon.
Mindenki olyan elhivatott.
Az első hetemen vagy 20-an megkérdezték, hogy tudnak-e valamiben segíteni.
Mintha mindenkinek egy célja lenne: jobbá tenni a sulit.
Ez olyan megható.
Te jól vagy?
Igen. Csak hát…
Rájöttem valamire.
- Meghívhatlak egy kávéra? - Persze.
Charles, szia!
Várj, még mindig itt dolgozol?
Tényleg nem tudom. Mostanság alig alszom.
Csak beköszönök, Emilyvel találkoztam.
Jacknek hogy megy a sora Dallasban?
Nagyon bejön neki a város.
Ne szórakozz Texasszal!
Van valami, ami az ügy óta nem hagy nyugodni.
Mondd csak!
Nem tudom, miért lepődtem meg, amikor dr. Cole színt vallott.
Imádta ezt az iskolát, bármit megtett volna, hogy megmentse.
De nem ő volt az egyetlen, aki ennyire szerette a Wheeler Főiskolát.
Sajnálom, de nem értem, mire célzol.
Ben Cole elvitte helyetted a balhét, nem igaz, Holly?
Tessék?
Nem, Charles, ez nem igaz.
Nekem nem volt okom megzsarolni Berengert.
Nem is tudtam az Aurora Projektről,
amíg Julie-val nem meséltetek róla az akciótok után.
Tudod, szerintem ez nem igaz.
Szerintem az első este megtudtad, hogy Vinick mit tervez a Wheelerrel.
Aztán rádöbbentél, hogy senki sem lesz képes megállítani.
Sőt, szerintem volt egy egész csoport,
aki összeesküdött a Wheeler megmentésére.
De te voltál a vezérük.
És ezt miből gondolod?
Kértem Julie-tól egy másolatot a titoktartásiról,
amit aznap írtál alá, amikor felkerested a Kovalenko Nyomozóirodát.
A tollnak, amivel aláírtál, nagyon egyedi a hegye.
A Wheeler elvesztett 400 millió dollárt és egy kiváló professzort.
De téged nem kell elvesztenie. Hallgatni fogok erről.
Csak érdekel, hogy csináltad.
Tudod, miután évekig udvaroltunk Vinicknek,
hízelegtünk neki, ajnároztuk,
végül megegyezett Berengerrel.
Spiccesek voltak. Kelseigh meg azt csinálta, amit szokott.
- Kicsim, én lelépek. - Oké, bánom is én.
Nem vették észre, hogy a szomszédban pakolászom.
Egy év múlva ez a hely teljesen más lesz.
Nem érdekel. Hihetően kell tagadnom.
A szerződéskötés után bármit megtehetsz.
Az már annak a gondja lesz, aki megörökli az irodát.
Ezt az irodát? Lebontatom az épületet.
Felhúzok helyette egy príma podcaststúdiót.
- Brad, hagyd abba! Ez… - Hálásnak kéne lenned nekem.
Mindenkinek hálásnak kéne lennie. A Wheeler egy pöcegödör.
Alig várom, hogy kirúgjam a mihaszna tanárokat, mindent lebontsak,
és egy igazi iskolát építsek fel.
Miután elmentek, átkutattam Jack számítógépét,
hogy bizonyítékot találjak, de nem jártam sikerrel.
Több időre volt szükségem, ezért elloptam a laptopot
és elküldtem a fenyegető e-mailt Jacknek.
Mi? Ne hívjuk ki a rendőrséget?
Dehát zsarolnak engem!
Muszáj, hogy urai maradjunk a helyzetnek.
Béreljünk fel egy magánnyomozót!
Figyelj! Támadt egy remek ötletem. Magánnyomozót bérelünk fel.
Ez remek ötlet!
És a nyomozás élére álltál, hogy szemmel tarthass minket.
Reméltem, hogy találtok bizonyítékot Vinick tervére,
amit kiszivárogtathatok, hogy kútba essen az alku.
Miért égetted el a festményt?
Mit mondott Vinick, amitől így bekeményítettél?
Igazából nem nekem mondta.
Ha a beszédében köszönetet szeretne mondani valakinek,
akkor említse meg a művészeti tanszéket!
Köszönetet mondani csak a gyengék szoktak.
És amint enyém lesz a hely, a művészeti tanszéket…
Szóval turbózzátok fel az önéletrajzaitokat, szivi!
Ez a mini empanada valami isteni. Te csináltad?
Ha igen, téged nem rúglak ki.
Betsy, mit művelsz?
Holly, Vinick hazudott nekünk.
Ki fog rúgni engem, és mindenki mást is.
Tudom. Próbálom megállítani.
- Akarsz segíteni? - Igen.
Szuper. Jól van.
Ha kérdezik, és meg fogják kérdezni, mondd ezt:
Remélem, az adományozó nem ijedt meg.
Errefelé sokan nem szívlelik a céges fickókat,
de a múzeumnak jól jönne a pénze.
Köszöntelek az ellenállásnál!
Eleinte csak ketten voltunk Betsyvel.
Ő küldte Julie-nek az üzeneteket a Wheeler Őrzője álnév alatt.
TESZED A DOLGOD. AHOGY ÉN.
De ahogy bonyolódtak a dolgok, még több ember kellett.
Ki tudod szivárogtatni úgy, hogy ne hagyj nyomot?
Naná!
- Ez életem legjobb napja. - Tényleg?
Gáz az életem.
Az irodámban lakom.
A motort is el kellett adnom, de a sisaktól menőnek tűnök.
A kukákból szerzek kaját.
Erre nem érünk rá.
- Tedd közzé az iratokat! - Meglesz.
Végül már egy egész csapat próbálta leállítani Vinicket.
Nem tudom, Nieuwendyk jön-e a James Joyce-estre,
de ha jön, tegyétek azt, amit eddig!
Figyeljétek és derítsétek ki, gyanakszik-e valakire!
És ne feledjétek!
Nekem semmit se mondjatok arról, amit eddig csináltatok!
Nem tudok és nem is fogok hazudni Julie-nak és Charlesnak, ha kikérdeznek.
Vadítóan szexi, hogy ilyen elveket vallasz.
Arról ne is álmodj, Slavoj! Elég!
Az elejétől fogva azért kérdeztem végig mindenkit,
hogy megtaláljam az egyetlen elkövetőt.
De mindenki benne volt.
Nem mindenki.
Mona nem volt benne, mert olyan gyorsan közel kerültetek egymáshoz.
És volt még valaki, akit nem akartam belevonni,
de végül…
Mondj el mindent!
Te meg miről beszélsz?
Nieuwendyk rollerre pattant, és végigüldözte Andreát a campuson.
A kopó épp most hallgatja ki a teknőcös tó partján.
Neked meg heti tíz titkos találkád van, de még egyetlen egyre sem hívtál meg.
És bevallom, ez elég rosszul esik.
Hadd segítsek!
Mindent elmondtam neki, és ő hallgatott, amíg be nem fejeztem.
Utána is csak egy kérdést tett fel.
Eltüntetted a bizonyítékot, ugye?
Igen, azzal nem lesz gond.
A laptopot és a tollat egy régi szekrénybe dugtam
a kémialabor alagsorában.
Remek.
Álmomban sem gondoltam, hogy elmegy értük, és azt teszi, amit tett.
Tudta, hogy Julie-val úgyis rájövünk, hogy Berenger ártatlan.
És akkor rád terelődik a gyanú.
Szegény Ben!
Ez a hely volt a mindene.
Egyedül él, nincs családja.
Gyakran szívesen színt vallanék, hogy ő visszakaphassa az állásást.
Ha ezt tennéd, a botrányba belebukna az iskola.
Maxet, Betsyt, Pamelát, mindenkit kirúgnának.
Ben azért cselekedett, hogy ezt megelőzze.
A legjobb módja annak, hogy kifejezd neki a háládat,
ha itt maradsz és vigyázol a Wheelerre.
Te is itt tanultál, igaz?
Milyen szakon végeztél?
Színművészeten.
Lenyűgöző színészi teljesítményt nyújtottál.
De örülök!
Charles Nieuwendyk.
Én is örülök neked. Van egy perced?
Milyen a nyugdíjas élet?
Reggel felkelek, sétálok, könyvet olvasok, aztán lefekszem aludni.
Aztán másnap kezdődik elölről az egész.
- Szoktál beszélni Hollyval? - Néha napján.
Senkinek sem akarok a terhére lenni.
Habár ma reggel felhívott.
Beszámolt nekem…
egy-két…
friss fejleményről.
Örülök, hogy ő ott maradt.
Ezekben a nehéz időkben a Wheelernek szüksége van a kitartására.
És mi szél hozott hozzám, Charles?
Kérnék egy szívességet.
Kérlek, ezt kézbesítsd! Személyesen.
Ez ám a kémregénybe illő kérés!
- Mi van benne? - Egy rövidke levél.
Miért nem kézbesíted te?
Az mellékes. De fontos dolgokat írtam le benne,
és minél előbb kézbesíteni kell.
Azt hiszem, az adósod vagyok.
Tekintsd elintézettnek!
Vigyázz magadra!
Ég veled, Charles!
Szívből remélem, hogy többé nem találkozunk.
Én úgy érzem, hogy fogunk.
Elnézést!
Maga Didi Santos Cordero?
Igen. És maga?
Dr. Benjamin Cole.
Egy volt kollégám kérte, hogy ezt adjam át magának,
bár fogalmam sincs, hogy miért.
„Didi! Kérlek, vigyázz Benre!
Nagyon makacs egy professzor, de szüksége van a segítségedre. Charles.”
Maga is a mérnöki tudományok professzora?
Isten ments!
Nem. Amit én tanítok…
Vagyis amit tanítottam, az az angol irodalom.
Egészen a közelmúltig tanítottam, amikor…
Amikor is…
nyugdíjba mentem.
Köszönöm, hogy elhozta a levelet, Ben.
Vagy szólítsam Benjaminnak?
Szólítson dr. Benjamin Cole-nak!
Megkérdezhetem, mi áll a levélben?
Régóta keresek valakit, aki rendbe tenné a könyvtárunkat,
és Charles magát ajánlotta.
Megtekintené?
Azt hiszem, igen.
Szeretem a szép könyvtárakat.
A miénk elég kicsi, de segíthetne jobbá tenni.
Útközben megihatunk egy kávét is.
Vagy mindjárt itt a happy hour, ha még maradna egy kicsit.
És? Kinek hogy tetszett a könyv?
Milyen könyv?
Nem egy könyvet kellett elolvasnom, hanem ezt. Vadászat a Vörös Októberre.
- Én választottam. Bajod van vele? - Több is.
A cselekmény nevetséges, a párbeszédek gyerekesek,
a mondatai mellett még Hemingway is Marcel Proustnak tűnik.
Én ezt nem bírom ki még egyszer.
Végre kiraktunk egy nagyképű professzort, erre jön egy másik?
Tetszett, vagy nem?
Nem tudtam letenni.
Rettentő izgalmas volt. Micsoda remek történet!
A borítón az áll, hogy Jack Ryannek további kalandjai is vannak.
Igen, de ne olvasd el őket, hanem nézd meg a filmeket!
Mindegyik színész, aki Jacket játssza, gyönyörű.
Alex Baldman, Harriston Ford,
Jim… Office…
- Boston Batman… - Ez remek.
Alapíthatnánk egy filmklubot is.
Isten ments! Calbert ezredjére is megnézetné velünk a Golfőrülteket.
Az egy klasszikus.
Amúgy te hogy kerülsz ide?
Még csak nem is laksz itt.
Hess! Tűnés!
Szerintem mi mégis jóban leszünk.
Húzz el, Dumagép!
A feliratot fordította: Bóka Máté